...    আমার হাতে অগ্নিগোলক তোমার হাতে নিশান    তোমার চোখে স্তব্ধ আকাশ আমার চোখে বিষাণ।    শহর আমায় জড়িয়ে আছে শীত নেমেছে পথে    এবার আমি রাজার রাজা তোমায় নিলাম সাথে।        আমার হাতে সুরের চিহ্ন তুমিই ভাগ্যরেখা    জন্ম থেকে বসিয়ে রাখো এবার পাবো দেখা।    যেহেতু আর ভীষণ একা অগ্নিগোলক হাতে    তোমায় নিয়ে মিথুন নদী পারব কি সাঁতরাতে ?    জ্বলছে শীতের তীব্র বিষে দোলাও নিশান    নরম ঠোঁটের ভালোবাসায় বস্তুবাদীর কৃপান ?    অগ্নিনারী জমি দিও তিন হাত মাটির ভূদান।        গাছের কাছে গাছ হতে চাই, ফুলের কাছে ফুল    তোমার কাছে নিরাকরণ সন্দেহ কি ভুল ?    হলুদ আরো জ্বলছে বুকে আচার ব্যবহার    তোমার চিন্তা গাছের চিন্তা কিসের চিন্তা কার ?    আসক্তি নেই কোনো কিছুর  সর্বহারার সাজ    লোভ বা মোহ সব ছেড়েছি অহংকারী আজ।    ভাবতে পারো অহংকারী ভাবতে পারো লোভী    সব সয়েছি চিরজীবন খুব সাধারণ কবি।        গাছের কাছে গাছ চাই, ফুলের কাছে ফুল    অন্ধ হলেও গন্ধ চিনি এ জন্মে নয় ভুল।    ...